CELEX: 62014CN0529
Language: hr
Date: 2014-11-24 00:00:00
Title: Predmet C-529/14: Zahtjev za prethodnu odluku koji je 24. studenoga 2014. uputio Finanzgerichts Hamburg (Njemačka) – YARA Brunsbüttel GmbH protiv Hauptzollamt Itzehoe

23.2.2015   
            
            
               HR
            
            
               Službeni list Europske unije
            
            
               C 65/20
            
         Zahtjev za prethodnu odluku koji je 24. studenoga 2014. uputio Finanzgerichts Hamburg (Njemačka) – YARA Brunsbüttel GmbH protiv Hauptzollamt Itzehoe
   (Predmet C-529/14)
   (2015/C 065/30)
   Jezik postupka: njemački
   
      Sud koji je uputio zahtjev
   
   Finanzgericht Hamburg
   
      Stranke glavnog postupka
   
   
      Tužitelj: YARA Brunsbüttel GmbH
   
      Tuženik: Hauptzollamt Itzehoe
   
      Prethodna pitanja
   
   
               1.
            
            
               Protivi li se članak 1. Direktive 2003/96/EZ (1) poreznoj olakšici u državi članici za energente koji se koriste za toplinsko odzračivanje ili se ta direktiva ne primjenjuje na te energente u skladu s člankom 2. stavkom 4. točkom (b) drugom alinejom Direktive 2003/96/EZ jer je korištenje za toplinsko odzračivanje drukčija namjena korištenja od korištenja kao pogonsko gorivo ili loživo ulje te je stoga u njihovom slučaju riječ o dvojnom korištenju energenata u smislu te odredbe?
            
         
               2.
            
            
               Je li za energente koji se koriste za toplinsko odzračivanje porezna olakšica prema potrebi dopuštena samo ako se oni u okviru toplinskog odzračivanja unose i kao sirovina, osnovni materijal ili pomoćni materijal u proizvod koji nastaje prilikom odzračivanja?
            
         
               3.
            
            
               Je li porezna olakšica za energente koji se koriste za toplinsko odzračivanje isključena ako se toplinska energija oslobođena prilikom odzračivanja dijelom koristi za grijanje odnosno sušenje? Vrijedi li to isključenje prema potrebi i ako je za grijanje odnosno sušenje potrebno manje energije od energije koja postoji u ispušnom zraku i koja se oslobađa prilikom toplinskog odzračivanja tog zraka?
            
         
      (1)  Direktiva Vijeća 2003/96/EZ od 27. listopada 2003. o restrukturiranju sustava Zajednice za oporezivanje energenata i električne energije (SL L 283, str. 51.) (SL, posebno izdanje na hrvatskom jeziku, poglavlje 9., svezak 2., str. 75.).